
РЕПУБЛИКА  БЪЛГАРИЯ
МИНИСТЕРСКИ СЪВЕТ
Проект

ПОСТАНОВЛЕНИЕ № …………
от ………………………………… година

ЗА ПРИЕМАНЕ НА УСТРОЙСТВЕН ПРАВИЛНИК НА МИНИСТЕРСТВОТО НА ЗЕМЕДЕЛИЕТО И ХРАНИТЕ

МИНИСТЕРСКИЯТ СЪВЕТ
[bookmark: to_paragraph_id5304716]ПОСТАНОВИ:
[bookmark: to_paragraph_id4008137]
Член единствен. Приема Устройствен правилник на Министерството на земеделието и храните, съгласно приложението.

Заключителни разпоредби

§ 1. Отменя се Устройственият правилник на Министерството на земеделието и храните, приет с Постановление № 260 на Министерския съвет от 2017 г. (обн., ДВ, бр. 82 от 2019 г.; изм. и доп., бр. 103 от 2020 г., бр. 34 от 2022, бр. 9 от 2024 г. и бр. 56 и 105 от 2025 г.).

§ 2. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 71, 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г., бр. 9, 15, 49, 50, 52, 59 и 72 от 2011 г., бр. 14, 48, 84 и 103 от 2012 г., бр. 77 от 2013 г., бр. 29, 50 и 68 от 2015 г., бр. 12, 32, 62, 71 и 76 от 2016 г., бр. 55 и 94 от 2017 г., бр. 66 и 104 от 2018 г., бр. 20 от 2020 г., бр. 25 от 2021 г., бр. 25 от 2022 г., бр. 101 от 2023 г., бр. 9 и 46 от 2024 г. и бр. 56 от 2025 г.), в приложението към чл. 2, ал. 3 се правят следните изменения:
1. В т. 2 числото „2 266“ се заменя с „2 166“;
2. В т. 3 числото „38“ се заменя с „37“;
3. В т. 7 числото „51“ се заменя с „46“;
4. В т. 16 числото „60“ се заменя с „55“;
5. В т. 24 числото „1 762“ се заменя с „1 676“.

§ 3. В Устройствения правилник на Българската агенция по безопасност на храните, приет с Постановление № 35 на Министерския съвет от 2011 г. (обн., ДВ, бр. 15 от 2011 г.; изм. и доп., бр. 59 от 2011 г., бр. 1 и 48 от 2012 г., бр. 91 от 2013 г., бр. 29 и 68 от 2015 г., бр. 26 и 71 от 2016 г., бр. 90 от 2020 г. и бр. 8 от 2024 г.) се правят следните изменения и допълнения:
1. В чл. 5, ал. 1 се създава т. 10а:
„10а. определя със заповед длъжности с висок корупционен риск съгласно чл. 7а, ал. 2 от Закона за държавния служител“
2. В чл. 52 се създават ал. 4 и 5:
„(4) Изпълнителния директор или оправомощено от него лице може да възлага на служителите извършването на работа от разстояние за не повече от два дни от работната седмица съгласно допълнителните условия по глава пета, раздел VIIIб от Кодекса на труда. Извършването на работа от разстояние се възлага със съгласието на служителя.
(5) При обявено извънредно положение или обявена извънредна епидемична обстановка изпълнителния директор или оправомощено от него лице може да възлага на служителя без негово съгласие работа от разстояние в домашна среда. Условията и редът за възлагане, изпълнение и контрол на работата от разстояние в тези случаи се определят със заповед.“.
3. В приложението към чл. 9, ал. 4:
а) в наименованието числото „2 266“ се заменя с „2 166“;
б) на ред „Обща администрация в т.ч.“ числото „89“ се заменя с „86“;
в) на ред „дирекция „Правна“ числото „12“ се заменя с „10“;
г) на ред „дирекция „Обществени поръчки“ цифрата „4“ се заменя с „3“;
д) на ред „Специализирана администрация в т.ч.“ числото „1 954“ се заменя с „1 863“;
е) на ред „областни дирекции по безопасност на храните“ числото „1 697“ се заменя с „1 607“;
ж) на ред „дирекция "Контрол на храните" числото „24“ се заменя с „23“;
з) на ред „Специализирани структури в т.ч.“ числото „213“ се заменя с „207“;
и) на ред „Национален диагностичен научноизследователски институт“ числото „113“ се заменя със „107“.

§ 4. В Устройствения правилник на Изпълнителна агенция „Сертификационен одит на средствата от европейските земеделски фондове“, приет с Постановление № 89 на Министерския съвет от 2016 г. (обн., ДВ, бр. 32 от 2016 г., изм. и доп., бр. 68 от 2016 г., бр. 94 от 2017 г., бр. 104 от 2018 г., бр. 20 от 2020 г. и бр. 46 от 2024 г.) се правят следните изменения и допълнения:
1. В чл. 11, ал. 2 числото „38“ се заменя с „37“.
2. В чл. 13, ал. 1 се създава нова т. 20:
а) „20. определя със заповед длъжности с висок корупционен риск съгласно чл. 7а, ал. 2 от Закона за държавния служител“;
б) досегашната т. 20 става т. 21.
3. В чл. 24 се създават ал. 5 и 6:
(5) Изпълнителния директор или оправомощено от него лице може да възлага на служителите извършването на работа от разстояние за не повече от два дни от работната седмица съгласно допълнителните условия по глава пета, раздел VIIIб от Кодекса на труда. Извършването на работа от разстояние се възлага със съгласието на служителя.
(6) При обявено извънредно положение или обявена извънредна епидемична обстановка изпълнителния директор или оправомощено от него лице може да възлага на служителя без негово съгласие работа от разстояние в домашна среда. Условията и редът за възлагане, изпълнение и контрол на работата от разстояние в тези случаи се определят със заповед.
4. В приложението към чл. 11, ал. 3:
а) в наименованието числото „38“ се заменя с „37“;
б) на ред „Специализирана администрация в т.ч.:“ числото „32“ се заменя с „31“;
в) на ред дирекция "Одитни дейности в областта на рибарството и аквакултурите" числото „13“ се заменя с „12“.

§ 5. В Устройствения правилник на Центъра за оценка на риска по хранителната верига, приет с Постановление № 231 на Министерския съвет от 2016 г. (обн., ДВ, бр. 71 от 2016 г.; изм., бр. 20 от 2020 г.) се правят следните изменения и допълнения:
1. В чл. 2:
а) в ал. 1 думите „министъра на земеделието, храните и горите“ се заменят с „министъра на земеделието и храните“;
б) в ал. 4 думите „Министърът на земеделието, храните и горите“ се заменят с „Министърът на земеделието и храните“.
2. В чл. 6, ал. 1:
а) се създава нова т. 23:
„23. определя със заповед длъжности с висок корупционен риск съгласно чл. 7а, ал. 2 от Закона за държавния служител;
б) досегашната т. 23 става т. 24.
3. В чл. 13:
а) точка 1 се изменя така:
1. дирекция „Оценка и комуникация на риска и Контактен център“;
б) точка 2 се отменя.
4. Член 14 се изменя така:
„Чл. 14. Дирекция „Оценка и комуникация на риска и Контактен център:
1. извършва и предоставя научна оценка на риска чрез независим, прозрачен и безпристрастен анализ на научна информация по проблеми, които пряко или косвено засягат безопасността по хранителната верига, включително: 
а) безопасността на храните и фуражите; 
б) зоонозите и здравето на хората, свързано с храните; 
в) здравето на животните и хуманното отношение към тях;
г) биологичните рискове; 
д) активните вещества, продуктите за растителна защита, торовете и техните остатъци; 
е) генетично модифицираните храни и фуражи и новите храни;
ж) здравето на растенията и растителния репродуктивен материал; 
з) страничните животински продукти и производните продукти; 
и) употребата на ветеринарномедицинските продукти; 
к) контаминантите в хранителната верига; 
л) хранителните добавки, добавките в храни и хранителните източници; 
м) материалите в контакт с храни, ензими и ароматизанти; 
н) добавките във фуражи; о) диетичните продукти, храненето и алергените;
2. събира, поддържа, обобщава и анализира данни и научна информация, необходима за извършване на оценка на риска, за характеризиране и наблюдение на рисковете по хранителната верига, включително данни от национални, европейски и международни информационни системи;
3. събира данни, характеризира и наблюдава рисковете с пряко или косвено действие върху здравето на животните и растенията, растителния репродуктивен материал и безопасността на храните и фуражите,при необходимост за целите на оценката на риска извършва епидемиологични и фитосанитарни проучвания и събира информация на терен;
4. анализира данните от информационните системи  на Европейския съюз, изготвя и предоставя научни анализи, становища и доклади по въпроси, свързани с безопасността по хранителната верига;
5. идентифицира, наблюдава и анализира нововъзникващи рискове по хранителната верига;
6. проучва информационните потребности и подпомага осигуряването на данни и научна информация, необходими за извършване на обективна оценка на риска;
7. осъществява комуникация на риска и предоставя на заинтересованите страни и обществеността своевременна, обективна и научно обоснована информация за рисковете, свързани с хранителната верига;
8. осъществява комуникация и обмен на информация с компетентните държавни органи, научните организации, професионалните и браншовите организации и други заинтересовани страни;
9. проучва нагласите и информационните потребности на заинтересованите страни по отношение на рисковете и оценява факторите, влияещи върху възприемането и комуникацията на риска;
10. разработва и прилага подходи, методи и средства за ефективна комуникация на риска и оценява ефективността на използваните комуникационни канали и съобщения;
11. разпространява научна информация и резултатите от извършените оценки и анализи чрез подходящи национални и международни информационни канали;
12. организира издаването на периодични и специализирани информационни материали по актуални въпроси, свързани с безопасността по хранителната верига, и бюлетини  с актуална информация от ЕОБХ;
13. изгражда и поддържа мрежа от национални научни организации и експерти в областите от компетентността на Центъра и поддържа съответните бази данни и списъци съгласно ЗЦОРХВ;
14. осъществява функциите на Контактен център на Европейския орган по безопасност на храните и координира сътрудничеството и обмена на научна информация между ЕОБХ, Центъра, националните компетентни органи, научните организации и заинтересованите страни;
15. разпространява научната информация от ЕОБХ до националните научни организации и заинтересованите страни и предоставя национална информация при запитвания от ЕОБХ и контактните точки на държавите членки;
16. отправя запитвания до контактните точки на ЕОБХ в държавите членки, обобщава получената информация и предоставя информация при запитвания от други контактни точки;
17. оказва съдействие и техническа помощ на националните научни организации при кандидатстване и включване в списъка по чл. 36 от Регламент (ЕО) № 178/2002 и при участие в проекти и други дейности финансирани от ЕОБХ;
18. организира и провежда взаимодействието с националните научни организации, включени в научната мрежа на Центъра и в списъка по чл. 36 от Регламент (ЕО) № 178/2002;
19. участва в срещите и дейностите на мрежата от контактни точки на ЕОБХ и подпомага участието на българските представители в органите и мрежите на ЕОБХ;
20. съдейства за сключването и изпълнението на споразуменията, свързани с дейността на Контактния център, и съвместно с компетентните административни звена изготвя необходимите технически и финансови отчети;
21. организира и провежда научни конференции, семинари, работни срещи и обучения в областите от компетентността на Центъра;
22. участва в разработването и изпълнението на програми за повишаване на професионалната квалификация и научния капацитет на служителите на Центъра;
23. координира участието на служителите на Центъра в специализирани обучения, организирани от ЕОБХ, Европейската комисия и други национални и международни организации;
24. съдейства за организиране на обучения и дейности за повишаване на капацитета на компетентните органи, научните организации и други заинтересовани страни по въпроси, свързани с оценката и комуникацията на риска;
25. проучва възможностите и подпомага участието на Центъра в национални, европейски и международни научни проекти, програми и инициативи;
26. осъществява в рамките на своята компетентност взаимодействието и обмена на научна информация с европейски и международни институции и организации;
27. участва в подготовката и съгласуването на официалната кореспонденция, свързана с международното научно сътрудничество и дейността на Контактния център;
28. изпълнява и други задачи от своята компетентност, възложени от директора на Центъра или заместник-директора.
5. Член 15 се отменя.
6. В чл. 24 се създават ал. 3 и 4:
„(3) Директорът или оправомощено от него лице може да възлага на служителите извършването на работа от разстояние за не повече от два дни от работната седмица съгласно допълнителните условия по глава пета, раздел VIIIб от Кодекса на труда. Извършването на работа от разстояние се възлага със съгласието на служителя.
(4) При обявено извънредно положение или обявена извънредна епидемична обстановка директорът или оправомощено от него лице може да възлага на служителя без негово съгласие работа от разстояние в домашна среда. Условията и редът за възлагане, изпълнение и контрол на работата от разстояние в тези случаи се определят със заповед.“.
7. В приложението към чл. 9, ал. 3:
а) в наименованието числото „54“ се заменя с „46“;
б) на ред „Обща администрация в т.ч.:“ цифрата „8“ се заменя с „6“;
в) на ред „Дирекция „Финансово и административно-правно обслужване и човешки ресурси“ цифрата „8“ се заменя с „6“;
г) на ред „Специализирана администрация в т.ч.:“ числото „42“ се заменя с „36“;
д) ред „Дирекция „Оценка на риска по хранителната верига“ се изменя така:
„Дирекция „Оценка и комуникация на риска и Контактен център“         20“
е) ред „Дирекция „Комуникация на риска, обучение и Контактен център“ се заличава.

§ 6. В Устройствения правилник на Селскостопанската академия, приет с Постановление № 151 на Министерския съвет от 2018 г. (обн., ДВ, бр. 63 от 2018 г.; изм. и доп., бр. 101 от 2001 г. и бр. 47 от 2022) в приложение № 1 към чл. 5, ал. 2 се правят следните изменения:
1. В наименованието числото „2 529“ се заменя с „2 276“;
2. На ред  „Държавно предприятие „Научно-производствен център“ числото „240“ се заменя с „216“.

